डाॅ. केन सिलबर्न ने पिट्स मॉडर्न का किया दौरा
आस्ट्रेलियाके प्रसिद्ध शिक्षाविद डाॅ. केन सिलबर्न तीन दिवसीय दौरे में पिट्स मार्डन स्कूल गोमिया पहुंचे थे। इसका समापन विद्यार्थियों तथा शिक्षकों के साथ वर्कशॉप के उपरांत हुआ। डाॅ. सिलबर्न सिडनी स्थित केजुला उच्च विद्यालय में हेड टीचर (साइंस) हैं, जिन्हें 2015 में आस्ट्रेलिया के प्रधानमंत्री ने शिक्षा के क्षेत्र में उत्कृष्ट प्रदर्शन के लिए सम्मानित किया था। डाॅ. सिलबर्न का दौरा ओरिका आईईएल प्रशासन के द्वारा पिट्स मार्डन स्कूल के लिए उपलब्ध कराया गया। आईइएल के महाप्रबंधक राकेश कुमार ने डाॅ सिलबर्न के दौरे को छात्रों एवं शिक्षकों के वैज्ञानिक तकनीकि के लिए उपयोगी बताया। विद्यालय के प्राचार्य मनोज कुमार उपाध्याय ने एसेंबली सेशन में डाॅ. सिलबर्न का विद्यार्थियों से परिचय कराया तथा उन्हें शिक्षा जगत के लिए उपलब्धि बताया। डाॅ. सिलबर्न ने भेंट वार्ता में बताया कि विद्यार्थियों के अंदर विज्ञान के प्रति रूचि उत्पन्न करना तथा टेक्नोलोजी के मदद से उन्हें जागरूक करना ही उनका उदेश्य है। विद्यालय प्रबंध समिति के वाईस चेयरमेन विजय कुमार दुबे तथा बोर्ड के सदस्य रागीब साबरी बेलाल ने डाॅ केन के दौरे को विद्यालय के शिक्षकों के वर्कशाप सेशन के लिए महत्वपूर्ण बताया। पिट्स के विद्यार्थियों को डाॅ. केन कई प्रायोगिक कार्यक्रम को प्रदर्शित कर उन्हें विज्ञान के प्रति जागरूक करने में सफल हुए। विदित हो कि डाॅ. सिल्बर्न एक प्रख्यात इनोवेटर के अध्यक्ष भी हैं। डाॅ. सिलबर्न आस्ट्रेलिया के साइंस टेक्नोलोजी इंजीनियरिंग तथा मैथ्स के कोर्डीनेटर भी है। इन्होंने हाल ही में लदाख में चलाए जा रहे अंतरिक्ष से जुड़े नासा (नेशनल एरोनाटिक्स स्पेस) के कार्यक्रम में भी शिरकत किया था।
बच्चों को विज्ञान की जानकारी देते ऑस्ट्रेलिया के प्रसिद्ध शिक्षाविद।
kas_Deva hin_Deva hin_Deva